P r e d k l a d a c i a     s p r á v a

Podpredsedníčka vlády SR pre európsku integráciu Mária Kadlečíková uskutočnila v dňoch 8. – 9. októbra 2001 pracovnú návštevu Francúzskej republiky v súlade s uznesením vlády Slovenskej republiky číslo  947 zo dňa 3. októbra 2001.

Ťažiskovým bodom programu boli konzultácie podpredsedníčky vlády s ministrom delegovaným pre európske záležitosti Pierrom Moscovicim. Podpredsedníčka vlády ďalej rokovala s Alainom Barrau, predsedom Delegácie Národného zhromaždenia Francúzskej republiky pre európske záležitosti.

Cieľom návštevy bolo informovať francúzskych partnerov o aktuálnom stave prístupového procesu Slovenskej republiky do Európskej únie a o stave jednotlivých negociačných kapitol. Prerokované boli aj aktuálne otázky bilaterálnych vzťahov. 

Rokovania s francúzskymi partnermi boli dôkazom otvorených a intenzívne sa rozvíjajúcich vzťahov medzi Francúzskou republikou a Slovenskou republikou.